laion/Wikipedia-Exotic huggingface dataset:
חומצה חנקתית

חומצה חנקתית (HNO3) היא חומצה מינרלית חזקה. משמשת בתגובות כימיות רבות בין המפורסמות שבהן היא תגובת הניטרציה. ערך מורחב – תהליך אוסטוולד חומצה חנקתית מופקת בתגובה בין מים לחנקן דו־חמצני: 3 NO 2 + H 2 O ⟶ 2 HNO 3 + NO {\displaystyle {\ce {3NO2+H2O -> 2HNO3 + NO}}} Δ H = − 117 k J / m o l {\displaystyle \qquad \Delta H=-117\mathrm {kJ/mol} } לרוב מחמצנים את החנקן החמצני המתקבל לחנקן דו־חמצני המוחזר לתהליך. בתהליך אוסטוולד – הקרוי על שם מפתחו, וילהלם אוסטוולד – מחמצנים אמוניה עם חמצן בקטליזה של סגסוגת פלטינה המכילה 10% רודיום בתגובה האקסותרמית: 4 NH 3 ( g ) + 5 O 2 ( g ) ⟶ 4 NO ( g ) + 6 H 2 O ( g ) {\displaystyle {\ce {4NH3(g) +5O2(g) -> 4NO(g) + 6H2O(g)}}} Δ H = − 905 k J {\displaystyle \qquad \Delta H=-905\mathrm {kJ} } התגובה מתבצעת ביעילות גבוהה בטמפרטורה של 800-900°C ובלחץ של 4–10 אטמוספירות. בשלבים הבאים החנקן החמצני מגיב עם חמצן לקבלת חנקן דו-חמצני: 2 NO ( g ) + O 2 ( g ) ⟶ 2 NO 2 ( g ) {\displaystyle {\ce {2NO(g) +O2(g) -> 2NO2(g)}}} Δ H = − 114 k J {\displaystyle \qquad \Delta H=-114\mathrm {kJ} } והחנקן הדו־חמצני מגיב עם מים לתת חומצה חנקתית. בהיקף מעבדתי חומצה חנקתית מופקת בעזרת אשלגן חנקתי (KNO3) או נתרן חנקתי (NaNO3) וחומצה גופרתית (H2SO4) בתגובה: NaNO 3 + H 2 SO 4 ⟶ NaHSO 4 + HNO 3 {\displaystyle {\ce {NaNO3 + H2SO4 -> NaHSO4 +HNO3}}} . כאשר חומצה חנקתית חשופה לאור או לחום היא משחררת חנקן דו-חמצני בתגובת הפירוק 4 HNO 3 ⟶ 4 NO 2 + 2 H 2 O + O 2 {\displaystyle {\ce {4HNO3 -> 4NO2 + 2H2O + O2}}} , החנקן הדו־חמצני המומס מקנה צבע צהבהב לנוזל. חומצה חנקתית מהולה מגיבה עם רוב המתכות בתגובות הדומות לאלו של חומצות מינרליות אחרות כלומר תוך יצירת גז מימן. החומצה החנקתית יכולה לחמצן מתכות כנחושת או כסף תוך יצירת חנקן דו־חמצני: Cu ( S ) + 4 HNO 3 ( aq ) ⟶ CU 2 + ( aq ) + 2 NO 2 ( g ) + 2 H 2 O ( l ) + 2 NO 3 − ( aq ) {\displaystyle {\ce {Cu(S) +4HNO3(aq) -> CU^{2+}(aq) + 2NO2(g) +2H2O(l) +2NO3^{-}(aq)}}} תגובה עם רוב היסודות האל מתכתיים מביאה אותם למצב החמצון הגבוה ביותר. כך למשל התגובה עם פחמן: C + 4 HNO 3 ⟶ CO 2 + 4 NO 2 + 2 H 2 O {\displaystyle {\ce {C + 4HNO3 -> CO2 + 4NO2 +2H2O}}} החומצה החנקתית מסוכנת מאוד למגע. בחומצה החנקתית משתמשים בין היתר לייצר דשנים, חומרי נפץ ובטון. חומצה חנקתית היא מחמצן חזק. בתחום האמנות משמשת החומצה החנקתית לצריבה עמוקה של כסף ושל מתכות צבעוניות - נחושת (הנמסה בחומצה בתהליך אקסותרמי), פליז ואלפקה. ייצור חומצה חנקתית, Royal Society of Chemistry, סרטון באתר יוטיוב חומצה חנקתית, באתר אנציקלופדיה בריטניקה (באנגלית) חומצה חנקנית, דף שער בספרייה הלאומית
Aram Mp3

אראם סארגְסְיָאן ׁ(בארמנית: Արամ Սարգսյան; נולד ב-5 באפריל 1984), המוכר יותר בשם הבמה Aram Mp3, הוא זמר, משורר וקומיקאי ארמני. הוא ייצג את ארמניה באירוויזיון 2014 בקופנהגן, דנמרק עם השיר Not Alone. אראם סארגסיאן נולד בבירת ארמניה, ירוואן. הוא למד באוניברסיטת ירוואן המדינתית לרפואה, שם סיים את לימודיו בשנת 2006. בזמן לימודיו באוניברסיטה, הוא השתתף בתוכנית הבידור ק.ו.ן, לראשונה לצד אוניברסיטאות ארמניות שונות ומאוחר יותר בצוות הארמני Ararat במוסקבה. בשנת 2006, אראם הצטרף למספר קומיקאים אחרים, לא מוכרים בקרב הציבור, כדי ליצור 32 Atam (עברית: 32 שיניים), תוכנית סטנד-אפ. בשנותיו בראשונות ב-32 Atam הוא ביצע לעיתים קרובות קאברים הומוריסטים לשירים פופולרים תחת הכינוי "Aram Mp3", בהתייחסות לפורמט האודיו הידוע MP3. בשנת 2007, היה הזוכה של התוכנית 2 כוכבים אשר משודרת בערוץ הראשון הארמני. במהלך תקופה זו, אראם החל להופיע במועדוני בלוז וג'אז, להקליט שירים ולצלם וידאו קליפים. הוא החל להנחות פורמטי טלוויזיה מפורסמים כמו X Factor, Armenian Idol, My Name Is..., Power Of 10 אשר הביאו לו יותר פרסום. בשנת 2010 אראם וחבריו יצרו תוכנית טלוויזיה סטנד-אפ קומית בשם Vitamin Club אשר משודרת על ידי ערוץ הטלוויזיה הארמני Shant TV בכל שבוע. הוא גם הנחה מספר תוכניות טלוויזיה בערוץ Armenia TV. ב-31 בדצמבר 2013, Aram Mp3 נבחר על ידי הערוץ הארמני הראשון לייצג את ארמניה בתחרות האירוויזיון 2014 בדנמרק. ב-14 במרץ 2014 הוכרז שאראם ישיר את שירו "Not Alone" בקופנהגן. ארמניה השתתפה בחצי הגמר ב-6 במאי 2014 ועלתה אל הגמר שהתקיים ב-10 במאי 2014. בגמר התחרות סיים אראם במקום הרביעי. אראם נישא לאנה מרגריאן באפריל 2008. בנם ארנו נולד ביוני 2011. מדיה וקבצים בנושא Aram Mp3 בוויקישיתוף Aram Mp3, ברשת החברתית פייסבוק Aram Mp3, ברשת החברתית אקס (טוויטר) Aram Mp3, ברשת החברתית אינסטגרם Aram Mp3, במסד הנתונים הקולנועיים IMDb (באנגלית) Aram Mp3, באתר ספוטיפיי Aram Mp3, באתר סאונדקלאוד (באנגלית) Aram Mp3, באתר Last.fm (באנגלית) Aram Mp3, באתר AllMusic (באנגלית) Aram Mp3, באתר MusicBrainz (באנגלית) Aram Mp3, באתר דיזר Aram Mp3, באתר Discogs (באנגלית) Aram Mp3, באתר Genius עמוד הפייסבוק של Aram Mp3 עמוד הטוויטר של Aram Mp3
זונדל קרויזר

הרב זונדל קרויזר (כ"ז בתשרי תרפ"ד, אוקטובר 1923 - ח' באייר תשע"ד, 8 במאי 2014) היה רב חרדי ירושלמי, מחבר סדרת הספרים אור החמה, בן למשפחת קרויזר. נולד לרב אליהו צבי (הירש) ולטויבא לבית אייזנשטיין. למד בתלמוד תורה ובישיבת עץ חיים, בין היתר אצל הרב אברהם חיים הקלמן. בבחרותו נודע כמתמיד וכבעל הנהגות צדקות. נישא למלכה בת הרב אהרן יעקב פרוש, גזבר מוסדות עץ חיים ומחבר הספר "איפה שלמה". בתקופת אירוסיו, יזם ראש הישיבה הרב איסר זלמן מלצר, "הסכם יששכר וזבולון" עבורו, כדי שיוכל ללמוד לאחר נישואיו בשלווה. הוא דיבר עם הגביר גרשון לוין, ואשתו הרבנית ביילא הינדא ערכה חוזה להסכם. עבור התמיכה הוא התחייב ללמוד בכל כוחו. העדים היו הרב מלצר והרב שלמה זלמן זלזניק. לאחר נישואיו התגורר בשכונת כרם ומאז היה מקורב לרב חיים גריינמן. על פי תיאור שפורסם בעיתון "המבשר" לאחר פטירתו, בתקופה זו הוא סיים את הש"ס ואת ארבעת חלקי שולחן ערוך. היה בין עשרת התלמידים הראשונים של הכולל בישיבת מיר בארץ ישראל. בחבורה הירושלמית של הרב חיים ברים והרב משה יהושע לנדא. קבוצה זו הייתה מקורבת לחזון איש, ובהשפעתה הוא התקרב לחזון איש וראה אותו כרבו המובהק. נהג ללכת לישון מדי ערב בשעה תשע ולקום לאחר חצות. לפני התפילה למד שבעה דפי גמרא. עסק גם בלימוד קבלה בישיבת שער השמים, עם הרב גמליאל רבינוביץ. תקופה מסוימת למד עם הרב נתן צבי פינקל לבקשת הרב אליעזר יהודה פינקל. כמו כן למד עם הרב יושע בער סולובייצ'יק. התגורר בשכונת כנסת, אחת משכונות נחלאות בירושלים. סירב לכהן במשרה רבנית ורוב ימיו היה מלמד תינוקות. הוא לימד בתלמוד תורה עץ חיים, מאה שערים וכן בבני ברק בתלמוד תורה תשב"ר ובעלז. בתקופת מגוריו בבני ברק היה שכנו של הסטייפלר, שראה בו דמות מופת. מאז היה מקורב לרב חיים קניבסקי. בשנת תשל"ח נסע לשנה ללוגאנו לסייע לכונן שם את התלמוד תורה. בתקופה זו כתב את ספרו על התורה. היה בוחן בתלמוד תורה קמניץ וכן מסר שיעור בדף היומי בבית הכנסת "מזכרת משה". בשנת תש"נ החל לשמש כמשיב בישיבת טשיבין. הוא ניהל גמ"ח להלוואת כספים ועמד בנשיאות עמותת "שערי מרפא" העוסקת בסיוע לחולים. בהשקפת עולמו נטה לאגודת ישראל אך השתדל לא להתערב בנושאים ציבוריים. עם זאת, לפני בחירות תשל"ז, הלך בשליחות מנחם פורוש, עם קבוצת רבנים ירושלמים (בהם הרב שלום שבדרון, הרב רפאל דוד אוירבך ועוד) אל ה"בית ישראל" מגור, לצורך פיוס בין פלגי אגודת ישראל. הוא מסר בשמו של החזון איש שיש להשתתף בבחירות. נפטר בשנת תשע"ד ונקבר בהר המנוחות. לרב זונדל קרויזר שמונה ילדים. בנו אהרן נפטר בחייו. בנו הרב חיים, תלמידו של הרב יושע בער סולובייצ'יק, מכהן אף הוא בישיבת טשיבין. בנו יוסף, שבביתו התגורר בשנותיו האחרונות, הוא חתנו של הרב רפאל בנימין לוין. אחיו, הרב דב מאיר קרויזר, כיהן כראש ישיבת סקווירא. דודו היה הרב אהרן קצנלבוגן. על הש"ס - 20 כרכים על התורה - 5 כרכים על משנה ברורה על הגדה של פסח על ספר תהילים על הסידור הרב יחיאל מיכל שטרן, זהרי חמה, ירושלים, אייר תשע"ד. משה מרדכי פליסקין, קרני אור, ירושלים, תשע"ז המבשר (יומון), ט' באייר תשע"ד עץ משפחה של הרב קרויזר, בבלוג "תולדות" הרב מ. ברמן, שקע אור החמה: האיש והסוד, מוסף שבת קודש, יתד נאמן, ט"ז באייר תשע"ד, עמ' 8 ואילך, באתר אוצר החכמה זונדל קרויזר (1924-2014), דף שער בספרייה הלאומית כמו אמירת תיקון חצות מגיל 9. המבשר, ט' באייר תשע"ד. המבשר שם. הרב חיים קנייבסקי שאל את אביו הסטייפלר איזו דמות יעמיד לו למודל, ואביו אמר לו שייקח את הרב קרויזר כדוגמה. המבשר ט"ז באייר תשע"ד.
מוחמד א-זוואהירי

מוחמד א-זוואהירי (בערבית: محمد الظواهري; מרץ 1953 – 13 בפברואר 2024) היה חבר בג'יהאד האסלאמי המצרי ומנהיג הג'יהאד הסלפי במצרים. הוא היה אחיו הצעיר של מנהיג אל-קאעידה איימן א-זוואהירי. נעצר במצרים ב-17 באוגוסט 2013, והועמד לדין על הקמת ארגון טרור ותכנון פיגועים נגד הממשלה. א-זוואהירי נולד בגיזה שבמצרים במרץ 1953. הוא למד בפקולטה להנדסה באוניברסיטת קהיר, ועבר לערב הסעודית לעבוד כמהנדס בחברת בנייה. כבר בצעירותו אימץ את האסלאם הסוני הקיצוני. בשלהי שנות ה-70 היה חבר יחד עם אחיו איימן א-זוואהירי בג'יהאד האסלאמי המצרי. בשנת 1981 הועמד לדין שלא בפניו יחד עם עוד חברים בג'יהאד האסלאמי המצרי באחריות לרצח נשיא מצרים אנואר סאדאת, אך נמצא לא אשם. בהמשך הצטרף לארגון סעד אסלאמי ונסע לאינדונזיה ולבוסניה והרצגובינה לעזור בבניית מרפאות ובתי ספר. לאחר כמה שנים, כשהוא נשוי ואב לשישה ילדים, עבר להתגורר בתימן עם משפחתו. לאחר מכן עבר לגור עם אחיו בח'רטום שבסודאן שם החלו להתגבש פעילי המוג'אהדין. לאחר שנאלצו לעזוב את סודאן, עבר אחיו איימן לאפגניסטן, שם הצטרף בהמשך לאוסאמה בין לאדן, בעוד מוחמד חזר עם משפחתו לעבודתו כמהנדס בתימן. ב-1999 נעצר על ידי הרשויות במצרים בחשד לקשירת קשר עם ח'אלד עבדול סאמי, שהיה ממנהיגי הג'יהאד האסלאמי המצרי, שהוגדר כארגון טרור. במשך כמה שנים לא היה ברור מה מצבו, ובני משפחתו חשבו שהוצא להורג. באוקטובר 2001 ביקשה ארצות הברית דגימת DNA מדמו, מכיוון שחשבה שמצאה את גופתו של אחיו, איימן, במערה באפגניסטן. בפברואר 2004 פרסם העיתון "א-שרק אל-אווסט" כי גילה שמוחמד בחיים ומוחזק בכלא המצרי. חודש לאחר מכן משרד הפנים המצרי אישר את הדיווח, ואישר לבני משפחתו לבקרו בכלא. ככל הנראה עבר מוחמד עינויים בידי המוח'אבראת המצרי במהלך חמש השנים שהועלם. במרץ 2011 הוא שוחרר מהכלא. היה ניסיון להעמידו לדין בבית משפט צבאי באשמת טרור, אך במרץ 2012 הוא זוכה. בספטמבר 2012 הציע מוחמד בריאיון לטלוויזיה המצרית לתווך בין העולם המערבי לבין ארגוני הטרור האסלאמיים. הוא היה מעורב בארגון המחאה מול שגרירות ארצות הברית בקהיר בספטמבר 2012. כמו כן ארגן מחאה מול שגרירות צרפת, לאחר התערבותה הצבאית במאלי, וקבע כי צרפת נלחמת באסלאם. למעשה, מוחמד א-זוואהירי היה מנהיג הזרם הסלפי-ג'יהאדיסטי במצרים, ונחשב למנהיג של פעילי הטרור המזהים עצמם כסלפים ג'יאהדיסטים (א-סלפיה אל-ג'יהאדיה) בחצי האי סיני. באוגוסט 2013, לאחר הדחתו של נשיא מצרים מוחמד מורסי, נעצר מוחמד, ובאפריל 2014 הועמד לדין על הקמת ארגון טרור שמטרתו לפגוע בביטחון מצרים. א-זוואהירי מת ב-13 בפברואר 2024. "Al-Jihadeya Al-Salafeya leader Al-Zawahiri captured", באתר דיילי ניוז מצרים, 17 באוגוסט 2013 Islamic Jihad Founder: Brotherhood has been funding Ansar Bayt al-Maqdis, באתר אינדיפנדנט מצרים, 9 בספטמבר 2013 "Al-Jihadeya Al-Salafeya leader Al-Zawahiri captured", באתר דיילי ניוז מצרים, 17 באוגוסט 2013 מוחמד א-זוואהירי יועמד לדין במצרים, באתר רשת ב', 6 באפריל 2014 Chapter VI: Muhammad al-Zawahiri and Hussain al-Zawahiri Top Al Qaeda Ideolgue and Zawahiri's Brother to Denounce Violence, באתר פוקס ניוז, 20 באפריל 2007 "Egypt acquits Qaeda leader brother, others in retrial", באתר רויטרס, 19 במרץ 2012 "Exclusive: Al Qaeda leader's brother offers peace plan", באתר CNN, ספטמבר 2012
הסכמי ניימכן

הסכמי ניימכן הם הסכמים שנחתמו ב-1678 ו-1679 בעיר ניימכן בין הרפובליקה של שבעת המחוזות המאוחדים לבין צרפת. הסכמים אלה סיימו את מלחמת הולנד. 10 באוגוסט 1678 – הסכם שלום בין צרפת לרפובליקה ההולנדית. 19 בספטמבר 1678 – הסכם שלום בין צרפת לספרד. 26 בינואר 1679 – הסכם שלום בין צרפת לאימפריה הרומית הקדושה. 26 בינואר 1679 – הסכם שלום בין שוודיה לאימפריה הרומית הקדושה. 19 במרץ 1679 – הסכם בין שוודיה לדנמרק ונסיכות מונסטר. 2 באוקטובר 1679 – הסכם שלום בין שוודיה והרפובליקה ההולנדית. צרפת העבירה את השליטה על העיר מאסטריכט לנסיך אורנז' ויליאם השלישי. צרפת העבירה ערי מבצר מהשטח שהיום נמצא בבלגיה לספרד. בהם הערים קורטרייק, שרלרואה, ובנש (Binche). ספרד העבירה לצרפת את השליטה בפראנש-קונטה את השליטה על רוזנות אנו (שטחים שנמצאים היום בצפון צרפת ובלגיה), בהם הערים קאסל, איפר וואלנסיין. ספרד העבירה את האי טרינידד וטובגו להולנד. החזקה של צרפת על האיים הקריביים סנט וינסנט והגרנדינים, דומיניקה וסנט לוסיה זכתה להכרה מצד בריטניה. לאופולד הראשון, קיסר האימפריה הרומית הקדושה, אישר את שליטת צרפת על הערים פרייבורג וקהל (Kehl), הנמצאות בצד המזרחי של נהר הריין. ההסכמים שמו קץ לרוב המלחמות בצפון צרפת, והגבול שנקבע בהסכמי ניימכן מהווה את גבולה הצפוני של צרפת גם היום. למרות ניצחונה של צרפת ותוצאות ההסכמים, לא כל האזורים שהועברו לשליטת צרפת הסכימו לכך. כך למשל דוכס לורן לא הסכים לתנאי הכניעה שבהסכמים, בהם עבר חבל לורן לשליטתו של לואי הארבעה עשר, מלך צרפת, והמשיך למרוד במלך צרפת. כתוצאה מכך מלך צרפת לא הסיג את כוחותיו מהחבל עד לסיום המרידה. בחבל אלזס הסכמים אלו הביאו לקץ הדקאפול, שנתן חופש יחסי לערים הגדולות בחבל כאשר היו תחת שלטון האימפריה הרומית הקדושה. בצפון אירופה, לואי הארבעה עשר חייב את דנמרק ואת ברנדנבורג להשיב את כל השטחים שכבשו בשוודיה לשוודיה, בעלי בריתם של הצרפתים. כיכר ויקטואר – כיכר המנציחה את ניצחונו של לואי הארבעה עשר במלחמת הולנד. מדיה וקבצים בנושא הסכמי ניימכן בוויקישיתוף הסכמי ניימכן, באתר אנציקלופדיה בריטניקה (באנגלית) הסכמי ניימכן, באתר אנציקלופדיה לארוס (בצרפתית)
Not Alone

"Not Alone" הוא שיר של הזמר הארמני Aram Mp3. השיר נבחר לייצג את ארמניה באירוויזיון 2014 בדנמרק. הסינגל יצא לאור ב-14 במרץ 2014. ב-31 בדצמבר 2013 Aram Mp3 נבחר על ידי הערוץ הארמני הראשון לייצג את ארמניה באירוויזיון 2014. ב-21 בפברואר 2014 הוכרז ששירו של אראם כבר נבחר אך הבכורה של השיר תהיה בווידאו קליפ במרץ. בסך הכול רשות השידורים קיבלה 75 שירים ממלחינים מקומיים וזרים. העבודה על הקלטת השיר החלה בפברואר 2014. ב-14 במרץ השיר והווידאו קליפ הושמעו לבכורה ב-AMPTV. אראם אמר על השיר, "זה מסוג השירים שאולי הייתי ממליץ לשמוע עם עיניים סגורות. לא להתכונן לרקוד, אבל לפתוח את הנשמה, כי זה חודר אל תוך עמקי הנשמה" השיר הולחן על ידי אראם עצמו וכותב השיר הוא חברו אריק פאפויאן. כשנשאל על מסר השיר, אמר אראם, "אף פעם אל תיכנע ותמיד הילחם עבור האהבה. נשיקה אחת יכולה לשנות הכל." "Not Alone" הוא שילוב של בלדה ודאבסטפ. השיר מתחיל בנגינת פסנתר ובאמצע השיר יש גם כינור. החלק של הדאבסטפ בשיר מתחיל לאחר חזרת המשפט "You're not alone...‎" (באנגלית: את/ה לא לבד) מספר פעמים. השיר מסתיים כפי שהתחיל, בלווי פסנתר. השיר התקבל היטב על ידי מוזיקאים ארמנים. Hayko, אשר ייצג את ארמניה באירוויזיון 2007 אמר שאהב את השיר וקרא לו "אנרגטי". באופן דומה, גור סוג'יאן מי שייצג את ארמניה בשנת 2013 אמר ש"אהב מאוד את השיר" כולל הלחן והמילים. באירופה, השיר קיבל ביקורות מעורבות עד חיוביות. ג'ס דנהאם מהעיתון אינדפנדנט אמרה על השיר, "בלדת דאבסטפ מעצימה". כתב הבידור קארל גרינווד מהעיתון הבריטי דיילי מירור נתן לשיר כוכב 1 מתוך 5 ואמר, "שיר זה הוא המקביל המוזיקלי לכדורי שינה הומאופתים - אין בזה שום דבר אך זה עדיין מספיק לדפוק אותך על כדורי שינה". עורך אתר Sofabet דניאל גולד הצהיר ש"השיר הוא לא מתפריט האירוויזיון", בגלל המבנה שלו. גולד קרא לשיר "מנגינה גדולה: נועז מבחינה מבנית, עכשווי וקולנועי בתחושה." סרטון המוזיקה לשיר בוים על ידי גריגור גספריאן וצולם במרץ בירוואן. ב-14 במרץ השיר וסרטון הווידאו הושמע לראשונה ב-AMPTV. אחרי 24 שעות מיציאת הקליפ לערוץ האירוויזיון ביוטיוב, קיבל יותר מ-200,000 צפיות. עד 17 במרץ, הקליפ הפך לנצפה ביותר מבין כל הסרטונים בערוץ שהועלו בשנת 2014. ב-22 במרץ עלה הקליפ למיליון צפיות. בתחרות האירוויזיון השיר "Not Alone" פתח את חצי הגמר הראשון ב-6 במאי. השיר עלה מחצי הגמר אל הגמר. בגמר ב-10 במאי 2014 סיים השיר במקום הרביעי עם 174 נקודות. הופעת השיר כללה את Aram Mp3 מופיע לבד על הבמה. אווירת הבמה במהלך ההופעה השתנתה מאורות חשוכים לאלמנטים מתפוצצים ופועמים המוקרנים על ידי מסכי LED תוך כדי השיר. קולות - אראם סארגסיאן כתיבה - גאריק פאפויאן מלחין - אראם סארגסיאן עיבוד מוזיקלי - לילית נאוואסרדיאן במאי הקליפ - גריגור גספריאן ארמניה באירוויזיון אירוויזיון 2014 מידע על היצירה "Not Alone" באתר מיוזיק בריינז סרטון השיר "Not Alone" באתר יוטיוב
טטקס טטובו

מועדון כדורגל טטקס טטובו (מקדונית: FK Teteks) הוא מועדון כדורגל מקדוני, המשחק בעיר טטובו במקדוניה. המועדון נוסד לאחר הקמת הרפובליקה הפדרלית הסוציאליסטית של יוגוסלביה. המועדון משחק נכון לעונת 2018/2017 בליגה השנייה במקדוניה. המועדון נוסד בשנת 1953 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה. בשנים 1965, 1969, 1974 זכה באליפות הליגה המקדונית הרפובליקאית. בסוף עונת 1977/1978 עלה לליגה היוגוסלבית השנייה. המועדון שיחק 3 עונות בליגה השנייה ובסוף עונת 1980/1981 סיים את הליגה השנייה במקום הראשון ועלה לליגה היוגוסלבית הראשונה. אחרי עונה אחת בליגה הראשונה ירד לליגה היוגוסלבית השנייה. בעונת 1982/1983 שיחק בגביע היוגוסלבי. בסיבוב הראשון הפסיד לקבוצת סלובודה טוזלה. בסוף עונת 1983/1984 הגיע למקום 16 מתוך 18 קבוצות בליגה היוגוסלבית השנייה וירד לליגה המקדונית הרפובליקאית. בעונת 1984/1985 זכה באליפות הליגה המקדונית הרפובליקאית בפעם הרביעית וחזר לליגה היוגוסלבית השנייה. המועדון שיחק 3 עונות בליגה השנייה ובסוף עונת 1987/1988 ירד לליגה האינטר רפובליקאית היוגוסלבית שהוקמה בשנת 1988 והייתה הליגה השלישית בין הליגה היוגוסלבית השנייה והליגות הרפובליקאיות. ליגה זו פעלה במשך 3 עונות בלבד והמועדון שיחק בליגה זו ב 3 עונות פעילותה. בסוף עונת 1990/1991 עלה לליגה היוגוסלבית השנייה. המועדון שיחק עונה אחת בליגה היוגוסלבית השנייה שהייתה העונה האחרונה של ליגה זו. בעונת 1992/1993 לאחר התפרקות יוגוסלביה המועדון עבר לשחק בליגת העל המקדונית. בסוף העונה ירד לליגה המקדונית השנייה. המועדון שיחק 16 עונות ברציפות בליגה המקדונית השנייה ובסוף עונת 2008/2009 סיים את הליגה במקום הראשון והעפיל לליגת העל המקדונית. בעונת 2002/2003 הגיע לשמינית גמר הגביע המקדוני והפסיד לקבוצת וארדאר סקופיה. בעונת 2005/2006 הגיע לרבע גמר הגביע המקדוני והפסיד לקבוצת סילקס. בעונת 2006/2007 הפסיד בסיבוב הראשון של הגביע לקבוצת ברגלניקה שטיפ. בעונת 2007/2008 הגיע לשמינית גמר הגביע והפסיד לקבוצת וארדאר סקופיה. בעונת 2009/2010 זכה בפעם הראשונה בגביע המקדוני והעפיל בפעם הראשונה למפעלים האירופאים במסגרת הליגה האירופית בעונת 2010/2011. בסיבוב המוקדמות השני ניצח את קבוצת ונטספילס. בסיבוב המוקדמות השלישי הפסיד לקבוצת אלפסבורג משוודיה והודח מהטורניר. בעונת 2010/2011 הגיע לגמר הגביע המקדוני. בעונת 2011/2012 הגיע לרבע גמר הגביע המקדוני. בעונת 2012/2013 זכה בגביע המקדוני פעם השנייה ובסוף העונה סיים את הליגה במקום הלפני אחרון וירד לליגה השנייה. בעקבות זכייתו בגביע בפעם השנייה העפיל לליגה האירופית בעונת 2013/2014. בסיבוב המוקדמות הראשון הפסיד לקבוצת פיוניק ירוואן והודח מהטורניר. בסוף העונה סיים את הליגה השנייה במקום השני והעפיל לליגת העל המקדונית. הגביע המקדוני (2): 2009/2010, 2012/2013 מקדוניה בורן בדיני מקדוניה נאסר בדיני מקדוניה סרג'ן זהרייבסקי מדיה וקבצים בנושא טטקס טטובו בוויקישיתוף אתר האינטרנט הרשמי של טטקס טטובו
אורקי

אוּרֵקי (בגאורגית: ურეკი) היא עיירה במחוז גוריה שבמערב גאורגיה; העיירה נמצאת בנפת אוזורגתי שבדרום-מערב המחוז. אורקי ממוקמת במישור קולכתי, לחוף הים השחור שממערבהּ, בין שפכי שני נהרות לים (סופסה מצפון וספה מדרום), בגובה ארבעה מטרים מעל פני הים. לפי נתונים משנת 2014, אוכלוסיית אורקי מנתה 1166 נפש (94,9% גאורגים, 2,7% רוסים). אורקי נמצאת במרחק 26 קילומטרים מבירת מחוז גוריה, אוזורגתי, שמדרום-מזרחהּ. העיירה מקושרת באמצעות הכביש הבין-מחוזי ס-2 (ს-2) לעיר פותי שבמרחק 22 קילומטרים מצפונהּ ולעיר בתומי שבמרחק 49 קילומטרים מדרומהּ. אורקי מקושרת לבתומי גם על ידי קו הרכבת סמטרדיה-בתומי; בעיירה ישנה תחנת רכבת בקו זה. בשנים 1930-1929, כאשר אורקי עוד הייתה כפר, הוקמו סביבה מטעי לימונים ומנדרינות על שטח של 490 הקטאר. אורקי מוכרת כעיירת נופש בזכות החול השחור של חוף הים שלה; צבע החול נקבע על ידי הריכוז הגבוה של המגנטיט בו - שניים עד שבעה אחוזים. אורך חוף המגנטיט באורקי הוא כ-1,5 ק"מ ורוחבו 60–80 מטרים (המגנטיט נמצא גם מחוץ לחוף המוסדר - השטח הכולל, שבו המינרל מרוכז, משתרע לאורך כ-2,5 קילומטרים ורוחבו 500–600 מטרים). לטענת המאמינים במגנטותרפיה, החול עם המגנטיט יוצר שדות מגנטיים בעלי סגולות רפואיות. בעבור המתרחצים שאינם שוחים, חוף הים באורקי הוא מהבטיחותיים ביותר בין חופי הים השחור בגאורגיה מבחינת מפלס מי הים; באורקי אדם בוגר יכול להיכנס לים עד למרחק של 20–40 מטרים מבלי להתכסות במים. באורקי פועלים מספר בתי מלון ואכסניות. מדיה וקבצים בנושא אורקי בוויקישיתוף
סינלואה

סינלואה (בספרדית: Sinaloa; רשמית: המדינה החופשית והריבונית של סינלואה, בספרדית: Estado Libre y Soberano de Sinaloa) היא אחת מ-31 המדינות המרכיבות את מקסיקו. סינלואה נמצאת בצפון-מערב מקסיקו והיא גובלת בסונורה בצפון, צ'יוואווה ודורנגו במזרח, נאיאריט בדרום ומפרץ קליפורניה במערב. בירתה והעיר הגדולה ביותר בה היא קוליאקאן. ב-1531 כוח ספרדי הביס את הילידים המקומיים באזור העיר קוליאקאן של ימינו. עם קבלת עצמאות מקסיקו, ב-1824 הוקמה מדינת אוקסידנטה, שכללה את מדינות סונורה וסינלואה של ימינו. המדינה התחלקה לשתי מדינות אלו ב-1830. כלכלתה של סינלואה מתבססת בעיקר על חקלאות, דייג, מסחר ותעשייה. החקלאות כוללת גידול עגבניות, שעועית, תירס, חיטה, דורה, תפוחי אדמה, קנה סוכר וסויה. סינלואה היא המדינה החשובה ביותר בחקלאות המקסיקנית, ובנוסף היא מחזיקה בצי הדיג השני בגודלו במקסיקו. מדיה וקבצים בנושא סינלואה בוויקישיתוף אתר האינטרנט הרשמי של סינלואה סינלואה, באתר אנציקלופדיה בריטניקה (באנגלית)
ראול גרסיה

ראול גרסיה אסקודרו (בספרדית: Raúl García Escudero; נולד ב-11 ביולי 1986 פמפלונה, נווארה, ספרד) הוא כדורגלן ספרדי המשחק בעמדת הקשר ההתקפי באתלטיק בילבאו. גרסיה נולד בפמפלונה שבקהילה האוטונומית נווארה, ספרד. בגיל צעיר החל לשחק כדורגל, בקבוצה מעירו, אוסאסונה. הופעת הבכורה של גרסיה בקבוצה הראשונה של אוסאסונה הייתה ב-24 באוקטובר 2004, בהפסד חוץ 0–3 נגד ברצלונה. המאמן תחתיו שיחק גרסיה בתקופה זו היה חאבייר אגירה המקסיקני. שער הבכורה של גרסיה במדי אוסאסונה נכבש ב-26 באוקטובר 2005, בניצחון הביתי 2–3 של אוסאסונה על אתלטיק בילבאו. ביולי 2007, לאחר שסייע לאוסאסונה להעפיל לחצי גמר גביע אופ"א, עזב את אוסאסונה וחתם באתלטיקו מדריד ל-5 עונות תמורת 13 מיליון אירו, כאשר את ההעברה של גרסיה לאתלטיקו הוביל מאמן אתלטיקו ומאמנו של גרסיה לשעבר, חאבייר אגירה. ב-2010 זכה גרסיה עם אתלטיקו מדריד בליגה האירופית, תואר האירופי הראשון של אתלטיקו מאז הזכייה בגביע אירופה למחזיקות גביע ב-1962, ותואר ראשון בקריירה של גרסיה, לאחר ניצחון 1–2 במשחק הגמר על פולהאם. גרסיה ואתלטיקו השלימו זכייה בתואר נוסף כשניצחו 0–2 בסופר קאפ האירופי 2010 את אינטר מילאנו אלופת אירופה ואיטליה ומחזיקת הגביע האיטלקי. לאחר חידוש החוזה של גרסיה באתלטיקו מדריד, הושאל השחקן בתחילת עונת 2011/2012 לקבוצת נעוריו, אוסאסונה. באותה עונה סייע לאוסאסונה לסיים את העונה במקום ה-7 בטבלה, והיה מלך שערי הקבוצה בליגה באותה עונה, עם 11 שערים ב-33 הופעות. ב-9 באפריל 2014 הפך לשיאן ההופעות של אתלטיקו מדריד בליגת האלופות בניצחון הקבוצה 0–1 ברבע גמר ליגת האלופות על ברצלונה. בשנים 2004–2005 שיחק גרסיה במדי נבחרת ספרד עד גיל 19, כאשר לזכותו 7 הופעות ו-4 שערים במדי הנבחרת עד גיל 19. בין השנים 2006 ל-2009 שיחק ראול גרסיה במדי נבחרת ספרד עד גיל 21, והופיע עם הנבחרת הצעירה של ספרד באליפות אירופה בכדורגל עד גיל 21, בשנת 2009. לזכות גרסיה 20 הופעות במדי הנבחרת הצעירה של ספרד, בהן כבש שער בודד. לקראת מוקדמות יורו 2016 זומן לראשונה לנבחרת הבוגרת על ידי המאמן ויסנטה דל בוסקה, ערך את הופעתו הבכורה ב-4 בספטמבר 2014 במשחק ידידות נגד צרפת. אתלטיקו מדריד אליפות ספרד: 2013/2014 גביע המלך הספרדי: 2012/2013 הסופר קאפ הספרדי: 2014 הליגה האירופית: 2009/2010 הסופר קאפ האירופי (2): 2010, 2012 אתלטיק בילבאו הסופר קאפ הספרדי: 2021 מדיה וקבצים בנושא ראול גרסיה בוויקישיתוף ראול גרסיה, באתר Transfermarkt ראול גרסיה, באתר Soccerway ראול גרסיה, באתר BDFutbol ראול גרסיה, באתר WorldFootball.net ראול גרסיה, באתר National Football Teams ראול גרסיה, באתר FootballDatabase.eu פרופיל השחקן באתר הרשמי של אתלטיקו מדריד פרופיל השחקן באתר ONE פרופיל השחקן באתר ערוץ הספורט Aguirre gets thumbs up from Atlético, באתר אופ"א ליגת האלופות: אתלטיקו מדריד הדיחה את ברצלונה, באתר וואלה, 9 באפריל 2014
חדית' א-נאס

חדית' א-נאס (בערבית: حديث الناس, מילולית: "שיח ההמון") הוא שבועון ישראלי בשפה הערבית הרואה אור מאז 1999 בנצרת. בפינת סקירת העיתונות שלו בתוכניתו של רזי ברקאי "מה בוער" ציין אחמד טיבי שהשבועון הוא הביטאון המרכזי של העילית האינטלקטואלית של ערביי ישראל, בעיקר בצפון הארץ. עורכו הראשי הוא העיתונאי זכריא חסן. לעיתון יש אתר אינטרנט www.annas.app שעלה לאוויר בסוף שנת 2020. אתר העיתון (אורכב 24.11.2020 בארכיון Wayback Machine) (בערבית) עיתונות, תקשורת וספרות ערבית בישראל עמ' 7, אתר קרן אברהם בתוכנית מראשית מאי 2014 ערך זה הוא קצרמר בנושא עיתונים ובנושא ישראל. אתם מוזמנים לתרום לוויקיפדיה ולהרחיב אותו.
שער חליפין קבוע

שער חליפין קבוע הוא שער חליפין שנקבע על ידי הממשלה או גוף חוקי מוסמך אחר בעל הסמכות המוניטרית; זאת, בניגוד לשער חליפין נייד שמתנייד על פי כוחות השוק. את שער החליפין הקבוע אפשר להוריד, פעולה הנקראת "פיחות"; או להעלות, פעולה המכונה "ייסוף". שער חליפין קבוע יכול להיקבע במדינה מסוימת או במספר מדינות במקביל, על פי הסכם כלכלי ביניהן. כאשר מונהג שער חליפין קבוע, נוהג הבנק המרכזי להתערב בשוק המטבעות כשהוא קונה או מוכר את המטבע שעליו קיים השער, כדי למנוע פער בין השער שאמור להיות על פי כוחות השוק לבין השער שנקבע. הסמכות המוניטרית תקבע את שער החליפין במונחים של משקל קבוע של זהב שנמצא ברשותה או סכום קבוע של יתרות מטבע או סל מטבעות. בשיטת שער החליפין הקבוע הסמכות המוניטרית מנתבת את השער לכיוון הרצוי לה. אולם, הסמכות המוניטרית מאבדת בכך את שליטתה על כמות יתרות מטבע החוץ, וכמו כן הקנייה והמכירה של מטבע חוץ משנות את כמות הכסף במשק, דבר המאלץ את הבנק המרכזי לנקוט פעולות אחרות שיש להן השפעה על כמות הכסף, אחרת תהיה השפעה על הריבית במשק. בנוסף, התערבות הבנק המרכזי כוחה יפה במיתון תנודות קצרות טווח; כאשר מתרחשים במשק שינויים מהותיים, ההתערבות אינה יעילה. התערבות בשוק המט"ח בישראל שער חליפין קבוע באתר "מעות" שער חליפין קבוע באתר "מעות" ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.